Flere hundrede mennesker overværede bisættelsen både indenfor og udenfor kirken i Karby på Mors. Den 59-årige politiker druknede i søndags under fiskeri ud for Hanstholm. Sognepræst Benedicte Tønsberg kaldte i sin tale ved begravelsen Egon Pleidrup for Mors' styrmand, en stor politisk begavelse og et menneske med hjertet fuld af længsel efter en bedre og mere retfærdig verden. Egon Pleidrup Poulsen var borgmester på Mors fra 1998 til 2010. Tidligere i år blev han opstillet som Socialdemokraternes kandidat i Thisted-kredsen til Folketinget ved næste valg.

Referat:
Lørdag blev den forhenværende Mors-borgmester og regionsrådsmedlem, Egon Pleidrup, bisat.